**2019. április 15.**

**Albert Schweitzer Kórház- Rendelőintézet**

**Sajtóközlemény**

**BŐVÜLT A MOZGÁSSZERVI REHABILITÁCIÓS OSZTÁLY A HATVANI KÓRHÁZBAN**

40 ágyasra bővült a mozgásszervi rehabilitációs osztály a hatvani kórházban.

dr. Stankovics Éva az intézmény főigazgatójának tájékoztatása alapján a korábbi 20 ágyas osztályt saját hatáskörben elvégzett kapacitás átcsoportosítással a fenntartó jóváhagyása mellett fejlesztették 40 ágyra. Az osztály ágyszámának bővítését a felmerülő igények indokolták, ugyanis egyre többen választják a hatvani Kórház mozgásszervi rehabilitációs osztályát különböző mozgásszervi panaszaik enyhítésére, rehabilitációjára.

Az osztályon a betegek rehabilitációját az osztályvezető főorvos által koordinált team végzi, melynek tagjai között megtalálható a fizikoterapeuta, a masszőr, a gyógytornász. A rehabilitáció során lehetőség van vizitornára is, a kórház rehabilitációs központjában. A vizitorna során csökken a fájdalom és könnyebbé válik a mozgás, így a rehabilitációs sikeresebb. A vizitorna mellett biztosított a mágnesterápia elérhetősége, így az osztály komplex mozgásszervi rehabilitációs kezelést tud nyújtani.

A bővítéssel egyidejűleg megújultak az osztály központi közösségi terei is, melyek nem csak ergonómialag lettek megfelelőbbek mind a dolgozók, mind a betegek számára, hanem alkalmasak ergoterapeuta által vezetett csoportos foglalkozásokra is.

Az osztály bővítése további betegellátó osztályok áthelyezésével járt, így új helyre költözött a neurológia és a krónikus belgyógyászati osztály is.

Sajtókapcsolat:

Zelnik Krisztina

Albert Schweitzer

Kórház- Rendelőintézet

Tel.: +36 30 413 0792

Mail: pr@askhatvan.hu